o
KRISTUKSEN AINUTLAATUISUUS Osa 2/2
Tarkastelemme siis Kristuksen ainutlaatuisuutta.
Eilen aloitimme pelkästä syntymästä.
Se oli jo ainutlaatuista. Yritän kaikella sanoa, -
ettei kristinusko voi sekoittua muihin uskontoihin.
Se on ainutlaatuinen, liian poikkeava sekoittuakseen muihin.
Uskontojen yhdistämisen paine on nykyään kova.
Ei niiden jatkon turvaaminen ole riittävä syy.
Kristuksen ainutlaatuisuus tekee kristinuskosta ainutlaatuisen.
Hän on erilainen kuin muut.
Muiden uskontojen suurmiehet eivät pääse lähellekään Kristusta.
Aloitimme eilen hänen ainutlaatuisella syntymällään.
Neitseestäsyntyminen oli ainutlaatuista pojan kohdalla.
Tyttöhän saattaisi syntyä niin, muttei koskaan poika.
Ainutlaatuisinta syntymässä oli, että hän valitsi itse syntyä.
Hän teki sen meidän tähtemme. Mikä teko!
Hämmästyttävää, että tästä maailman tunnetuimmasta ihmisestä,-
emme tiedä mitään ennen 12 ikävuotta.
Sitten tulee välähdys poikavuosiin, mutta se onkin ainutlaatuinen.
Nyt on selitettävä, että 12-vuotiaana juutalainen poika -
on miehuuden kynnyksellä.
Silloin pidetään bar mitzva -seremonia, -
jolloin poika heittää lelunsa pois ja tulee mieheksi.
Siitä lähtien häntä kohdellaan vastuullisena miehenä.
Olisipa meillä ei-juutalaisillakin vastaavaa, -
jolloin pojasta tulee mies, ottaen vastuun itsestään.
Se on hieno idea.
Poika viedään synagogaan, missä hän lukee Mooseksen lain ääneen.
Siten hän ottaa itse vastuun lain noudattamisesta.
Vanhempien vastuu päättyy siihen, ja nyt hän ottaa vastuun itsestään.
Se on pojalle iso askel, mutta Jeesukselle se oli vielä enemmän.
Tuolloin matkattiin kaikkialle jalkaisin.
He saattoivat kävellä 25 kilometriä päivässä. Se tehtiin vaiheittain.
Naiset ja lapset lähtivät matkaan ensin, ja kävelivät 25 kilometriä.
Sitten he leiriytyivät, tekivät tulen ja valmistivat aterian, -
ja kaiken ollessa valmiina miehet saapuivat.
Eikö ollutkin hieno järjestely?
Jeesus vanhempineen saapui viimein Jerusalemiin, -
missä hänet tunnustettaisiin juutalaiseksi mieheksi.
Lähdettyään Jerusalemista -
Sekä Joosef että Maria kulkivat 25 kilometriä, -
kunnes huomasivat, ettei Jeesus ollut mukana.
He eivät silti olleet huolimattomia vanhempia.
Molemmat luulivat Jeesuksen olleen toisen kanssa.
Joosef ajatteli, että eihän Jeesus ole oma poikani, -
joten varmasti hän matkaa äitinsä kanssa. Maria ajatteli, -
että nyt kun Jeesus on mies, hän kulkee miesten kanssa.
Ensimmäisellä etapilla he kyselivät toisiltaan Jeesuksesta.
"Hän on sinun kanssasi." - "Ei ole, vaan sinun."
He tajusivat jättäneensä hänet kaupunkiin.
Sattumoisin 12-vuotiaana pojasta tuli isänsä kumppani, -
mikä hänen ammattinsa olikaan. Olihan hän nyt mies.
Niin he palasivat Jerusalemiin, etsien häntä kolme päivää.
Sitten hän löytyi temppelistä keskustelemassa teologiasta -
pappien kanssa.
He hämmästelivät hänen vastauksiaan, ei vain kysymyksiä.
Maria äitien tapaan sanoi:
"Isäsi ja minä olemme etsineet sinua kaikkialta!"
Niinhän äiti sanoisi.
Hän sanoi olevansa nyt mies, ja Isänsä kumppani hänen työssään.
Ja tämä oli Isän työtä.
Häkellyttävää on, ettei hänelle ollut kerrottu oikeasta Isästä.
Maria ei ollut koskaan kertonut, eikä Joosefkaan.
Niin Maria sanoi, että isä ja hän olivat etsineet häntä.
"Minun isäni? Isäni on Jumala."
"Olen Hänen työssään nyt, varttunut mieheksi."
Se oli varmasti shokki, kun hän sanoi niin, -
koska hän oli käsittänyt, joko jo aiemmin tai juuri tuolloin, -
miten hän oli syntynyt.
Sitä ei ollut kerrottu.
Siitä alkoi tietoisuus Jumalasta hänen erityisenä Isänään, -
joka kulki läpi hänen elämänsä.
Hän kutsui Jumalaa jopa Isikseen.
Juutalainen ei tee niin.
Se on intiimiä kieltä. Toki hepreaksi sana on eri, abba.
Ei isi tai iskä vaan abba.
Israelissa minua ihastuttaa kuulla pikkulasten huutavan: "Abba, abba!"
Me kurkistamme vauvansänkyyn tai vaunuihin ja sanomme: "Isi, isi," -
ja viimein pikkuvauva sanoo: " I-ti".
"Oi, hän tunnisti minut!" Olemme niin innoissamme.
Juutalaisvauvalle sanotaan siis: "Abba, abba".
Se on isä, isi.
Aina siitä lähtien Jeesus kutsui Jumalaa Isikseen, -
Isikseen taivaassa.
Kaikkein kunnioitettavinta hän kutsui niin.
Kun opetuslapset kysyivät Jeesukselta, miten rukoilla, -
hän kehotti heitä rukoilemaan Abbaa.
Hän on heidän Isinsä taivaassa.
Se oli suhde. Mikään uskonto ei ollut opettanut ketään -
olemaan niin läheinen Jumalan kanssa.
Sitten esirippu sulkeutui taas 18 vuodeksi, -
emmekä tiedä mitään, mitä sen aikana tapahtui.
Tiedämme, että hän palasi Nasaretiin, -
ja oli alamainen molemmille maallisille vanhemmilleen, -
isäpuolelleen ja oikealle äidilleen.
Luultavasti hän työskenteli puusepänverstaassa -
tehden tuoleja ja pöytiä, ovenpieliä ja ikkunankehyksiä.
Sitten tajuat hänen luoneen puut, joista teki niitä.
Hämmästyttävää.
Hän teki vuoret, joilla saarnasi.
Tajunnanräjäyttävää, eikö?
Emme tiedä siis mitään ennenkuin hän täytti 30.
Sitten hän astui julkiselle näyttämölle.
Puusepän poika pienestä Nasaretin kylästä -
oli hetkessä kaikkien puheissa.
Sillä minne hän menikään, hyvin poikkeavia asioita tapahtui.
Elämät muuttuivat, sairaat paranivat, riivaajat vapautuivat.
Minne tämä mies menikään, jotakin tapahtui.
Lopulta hän ei voinut mennä minnekään kohtaamatta väkijoukkoa.
Se oli ällistyttävin debyytti maailmanhistorian näyttämölle.
Siitä alkoi kolmen vuoden ihmeiden teko.
Lasketaanpa hieman.
18 vuotta puutöitä ja kolme vuotta ihmetöitä.
Se on yhden suhde kuuteen. Eikö?
Mistä se muistuttaa?
1. Mooseksen kirjan 1. luvusta.
Isä oli tehnyt aina työtä ja nyt myös hän.
Isän työn suhdeluku tuli esiin hänen elämässään myös.
Hänen julkisessa palvelutyössään oli ainutlaatuisia asioita, -
jotka erottavat hänet kaikista muista uskonnollisista johtajista.
Tarkastelemme nyt vain kolmea asiaa:
mitä hän teki, oli ja sanoi.
Näissä hän oli aivan omaa luokkaansa.
Ensinnäkin, mitä hän teki.
Ei ole epäilystäkään, etteikö hän tehnyt ihmeitä.
Voimme jakaa ne kahteen ryhmään: ihmisille tehdyt ja asiaihmeet.
Ihmisille tehdyt ihmeet eivät juuri poikkea muiden tekemistä.
Jotkut kutsuvat niitä psyko- somaattisiksi ihmeparantumisiksi.
Niissä ruumis reagoi sieluun ja sen tilaan.
Jotkut ihmeparantumiset olivat toki ainutlaatuisia.
Syntymästään sokea mies ei ollut koskaan nähnyt.
Jeesus sai täysin sokeat silmät näkemään.
Eräs oli maannut halvaantuneena 40 vuotta, ja sitten Jeesus -
antoi hänelle jalat.
Hän ehkä pyysi käsiä, mutta sai jalat.
Anteeksi ilkeä huumorintajuni.
Mutta hän siis teki paljon ihmeitä ihmisille:
parantumisia, riivaajien ulosajoja ja jopa kuolleistaherättämisiä.
Hän herätti kuolleista tunteja kuolleina olleita.
Eräs mies oli ollut kuolleena neljä päivää, ja haisi jo pahalle.
Ruumis jo mätäni.
Jeesus kutsui hänet ulos haudasta, ja hän tuli.
Muutkin kyllä paransivat ja jopa ajoivat ulos riivaajia.
Jotkut Jeesuksen ihmisille tekemät ihmeet olivat ainutlaatuisia, -
mutta asiaihmeet todella kiinnittävät huomion.
En ole tavannut ketään, joka olisi muuttanut veden viiniksi, -
tai olisi komentanut myrskyä.
Hän ei sanonut: "Ole hiljaa", kuten englannin käännöksessä.
Hän sanoi: "Tottele!"
Niin sanotaan hyppivälle koiranpennulle.
"Lakkaa hyppimästä! Tottele! Alas!"
Niin tuuli ja aallot asettuivat.
Opetuslapset ihmettelivät, miten tuuli ja aallot tottelivat häntä.
Nyt he eivät enää pelänneet tuulta ja aaltoja vaan häntä, -
koska hänellä näytti olevan niitä suurempi voima.
Hän komensi säätä. Mitä muita asiaihmeitä hän teki?
Hän otti kaksi kalaa ja viisi pientä leipää, -
ja mursi ne paloiksi kädessään.
Mitä enemmän palasia jaettiin, sitä enemmän niitä tuli lisää.
Hän jatkoi kalan ja leivän luomista käsissään, -
kunnes 5000 ruokittiin.
Tuohon tarinaan liittyy jotakin, mikä naurattaa minua.
Hän pyysi opetuslapsiaan antamaan nälkäiselle väkijoukolle syötävää.
Opetuslapset eivät kertoneet, -
että olivat käyneet jo pusikossa syömässä ruokansa muilta piilossa.
Mistä tiedän sen?
Koska kun he olivat lopettaneet, Jeesus pyysi keräämään tähteet, -
ja niitä kerättiin 12 korillista.
Mitä he tekivät 12 tyhjällä korilla?
Tajuatteko? He olivat ottaneet ruokaa mukaansa, -
mutta söivät kaiken salassa.
Eihän siitä olisi riittänyt väkijoukolle.
Jeesus tiesi kaiken, ja käski heidän ruokkia väen.
Heillä ei ollut enää annettavaa, mutta pojalla oli jotakin.
Raukka menetti eväänsä, mutta sillä ruokittiin 5000 ihmistä.
Toisella kertaa hän ruokki 4000.
Nämä ovat luovia ihmeitä.
Näitä voi tehdä vain se, joka on luonut ne asiat.
Ne ovat luovia ihmeitä.
Vielä on yksi. Hän kirosi viikunapuun.
Seuraavana päivänä lehdet ja hedelmät olivat pudonneet.
Tai hedelmiä ei ollutkaan. Jeesus tuli nälkäisenä puun luokse.
Puussa olisi voinut olla varhais- viikunoita, mutta mitään ei ollut.
Hän vain kirosi sen ja jatkoi matkaa.
Seuraavana päivänä he ohittivat saman puun, ja se oli kuollut.
Jeesus oli vain puhunut sille.
Hän tulee tekemään tätä vieläkin suuremmin, kun tulee takaisin.
Hänen kielensä oli terävä ja hänen sanansa pystyivät asioihin, -
joihin muiden sanat eivät kyenneet.
Jeesus teki siis ihmeitä.
Kiinnostavaa, että maalliset historian tallenteet -
kertovat Jeesuksen tehneen ihmeitä.
Se on tunnettu tosiasia.
Tämä tekee hänestä ainutlaatuisen.
Muhammed ei tehnyt yhtään ihmettä.
Ei myöskään Buddha.
Jeesus oli ihmeidentekijä.
Hän teki erilaisia ihmeitä poikkeavalla tavalla.
Yksikään ihme ei vahingoittanut ketään.
Myöhemmin saarnatessaan Pietari sanoi:
"Hän vaelsi ympäri ja teki hyvää."
Ällistyttävää, että mies, joka vaelsi hyvää tehden, -
käyttäen uskomatonta voimaansa ihmisten auttamiseen, -
tapettiin kolme vuotta myöhemmin rikollisista pahimpana.
Tämä vaatii selityksen. Jeesusta ei tapettu ihmeiden takia.
Miksi sitten?
Hän oli vain 33-vuotias ja useimmat meistä ovat paljon vanhempia.
33-vuotiaana Jeesus murhattiin.
Miksi? Hän oli tehnyt pelkästään hyvää.
Hän auttoi sairaita ja ruokki nälkäisiä.
Hän ei tehnyt mitään satuttaakseen ketään.
Miksi siis hänet tapettiin niin pian? Tulemme siihen kohta.
Tekojensa perusteella Jeesus oli kiistämättä ainutlaatuinen.
Kukaan ei ole toiminut kuin hän.
Tarkastellaanpa siis, mitä hän oli.
Tosiasia on, -
että vaikka hänen elämäänsä on tutkittu eniten koko historiassa, -
kukaan ei ole löytänyt mitään likaista. Ei kukaan.
Voisi luulla, että nykyinen villitys kaivella lokaa ihmisen kuoltua -
olisi onnistunut myös Jeesuksesta, mutta ei ole.
Tiedätte miten media, sanomalehdet, -
televisio, rakastavat kaivella, mikä ihmisissä oli vialla.
He rakastavat paljastaa, että he olivat lopultakin vain ihmisiä.
Kaikillahan on vikoja ja näin oli suurihmisilläkin.
Niin kävi Winston Churchillille ja muille suurmiehille.
He paljastivat kaiken loan heistä kuoleman jälkeen.
He selvittivät heidän virheensä ja asiat, joissa toimivat väärin.
Usein salatusti, etenkin jos olivat poliitikkoja.
Kukaan ei ole voinut löytää mitään kritisoitavaa Jeesuksesta.
Jopa hänen eläessään kaikki ylistivät häntä.
Kukaan ei löytänyt hänestä vikaa.
Näin oli kolmen ryhmän kohdalla. Sukulaiset -
luulivat hänen seonneen erään kerran.
Äiti ja sisarukset yrittivät hakea hänet kotiin, -
suodakseen hänelle tauon, jotta toipuisi "mielenviastaan".
Eivät he ajatelleet, että hän olisi ollut paha mies, -
ainoastaan mielenvikainen.
He sanoivat hänen olleen mieltä vailla eli -
kärsivän jakomielitaudista. Hän kuvittelee olevansa messias.
He kertoivat Jeesukselle, että hänen äitinsä ja veljensä -
tulivat hakemaan hänet.
Hän kysyi: "Kuka on äitini? Kuka on veljeni?"
"Jokainen, joka tekee taivaallisen Isäni tahdon, on äitini ja veljeni."
He joutuivat palaamaan kotiin ilman häntä.
He eivät pitäneet häntä pahana, vaan hieman seonneena.
Kolme vuotta hänen kanssaan eläneistä miehistä, -
eräs sanoi: "Mene pois luotani, sillä olen syntinen mies".
"Kaltaiseni ei ole riittävän hyvä sinulle."
"Olet liian hyvä."
Näin ystävät reagoivat, entä vihamiehet? Heitä riitti.
Hän sanoi heille päin naamaa: "Kuka löytää minusta vikaa?"
Itse en sanoisi niin ystävälleni, saati vihamiehelle. Hän teki niin.
He olivat vaiti.
He eivät voineet löytää vikaa, eikä kukaan muukaan sittemmin.
Jeesusta ei ole voitu syyttää minkäänlaisesta moraalittomuudesta.
Hänellä ei ollut mitään halua valtaan, -
seksiin tai rahaan tai mihinkään, mille monet antavat elämänsä.
Ne eivät koskettaneet.
Hän kirjaimellisesti kulki elämän läpi ystäviensä seurassa -
ilman omaa kotia tai omaisuutta tai muuta.
Kukaan ei voinut syyttää häntä rahan rakastamisesta -
tai seksuaalirikkomuksista -
tai maineen metsästyksestä.
Päin vastoin, hän ei sanonut mitään ollakseen suosittu.
Kukaan ei löytänyt vikaa Jeesuksesta.
Kirkosta voi löytää vikaa.
Kristityistä on helppo löytää vikaa, -
mutta Jeesuksesta ei ole koskaan löydetty. Eikö ole valtavaa?
Hänen moraalinsa oli siis omaa luokkaansa.
Sekä ystävät että vihamiehet tunnustivat, -
että hän oli todella hyvä mies.
Hän oli täydellinen mies, josta ei vikaa löydetty.
Silti kolme vuotta myöhemmin hänet tuomittiin ristillä -
maailman pahimman rikollisen tavoin.
Emme ole vielä saaneet selville syytä tähän, -
joten edetään siitä, mitä hän teki eli ihmeistään, -
ja siitä, mitä hän oli eli moraalistaan, -
siihen, mitä hän puhui eli sanomaansa.
Nyt alamme ymmärtää, miksi he ristiinnaulitsivat hänet.
Ei siksi, mitä hän teki. Ei edes siksi, mitä hän oli, -
vaan siksi, mitä hän sanoi.
Tästä ei voi erehtyä. Häntä syytettiin jumalanpilkasta.
Kyse oli siitä, mitä hän sanoi itsestään.
Kukaan uskonnollinen opettaja ei ole sanonut niin paljon itsestään.
"Minä" oli jatkuvasti hänen huulillaan.
Kuitenkaan häntä ei syytetty itsekkyydestä.
Hänen myönnettiin olevan mitä nöyrin mies, -
ja kuitenkin hän puhui aina itsestään.
Ongelmana oli se, mitä hän sanoi itsestään.
Toki hänen opetuksensa olivat erittäin hyviä.
Ei-kristitytkin myöntävät Jeesuksen asettaneen korkeimman moraalin.
Miehet, kuten Gandhi Intiassa, tunnusti Jeesuksen opetuksen -
olleen parhainta koskaan. Eikä hänestä tullut kristittyä.
Venäläinen Dostojevski myönsi, -
että vuorisaarna oli täydellisin moraalinen opetus koskaan.
Eikä hänestä tullut kristittyä.
Jopa ne, jotka eivät seuranneet Kristusta, myönsivät hänen -
moraalisen opetuksensa erinomaisuuden.
He myönsivät, että jos maailma eläisi vuorisaarnan mukaan, -
vaikeudet olisivat ohitse.
Ongelmana olisi vain, miten kyetä elämään sen mukaan.
Teoriassa se on parhain moraalinen opetus koskaan.
Ihmiset tunnustavat, että jos kaikki eläisivät niin, -
elämä olisi ihanaa. Ongelmana on vain, kun yrittää elää niin.
Sen mukaan eläminen ylittää ihmisluonnon.
Ainoa vuorisaarnaan mukaan elänyt henkilö oli sen saarnaaja.
Hän eli kuten opetti meitä elämään.
Se ei ollut vuorisaarna, vaan itsestään opettamat asiat, -
jotka todella järkyttivät ihmisiä.
Olen kirjoittanut ylös kymmenen asiaa, mitä hän sanoi itsestään, -
joiden takia hän kuoli.
Ne eivät ole itsekkäitä asioita. Otetaanpa ensimmäinen.
Eilen kerroin, miten hän aina sanoi tulleensa, -
ei syntyneensä.
Hän kertoi tulleensa taivaasta.
Me emme tulleet sieltä, mutta hän sanoi tulleensa.
Hän kertoi meille syynkin.
Pahennus oli se, että hän sanoi tulleensa taivaasta.
Hän oli ainoa ihminen, joka väitti sellaista.
Toiseksi, hän väitti voivansa antaa synnit anteeksi.
Selitän hieman. Voin antaa anteeksi minua vastaan tehdyt synnit.
En voi antaa anteeksi muita syntejä, mutta voin antaa -
itseeni kohdistuvat.
Jokaisella on kyky antaa anteeksi synnit, -
jotka on tehty heitä tai perhettä vastaan.
En voi antaa anteeksi muita, koska ne ovat tehty toisia vastaan.
Mutta jokainen synti on samalla tehty Jumalaa vastaan.
Joten vain yksi henkilö voi antaa anteeksi kaikki synnit.
Se on Jumala.
Kuitenkin Jeesus väitti antavansa ihmisten kaikki synnit anteeksi, -
jotka tehtiin Jumalaa vastaan.
Näin hän sanoi olevansa Jumala.
"Teitte syntiä minua vastaan ja annan anteeksi."
"Kaikki synnit ovat minua vastaan, ja annan ne kaikki anteeksi."
Se oli tavaton väite.
Jos hän ei olisi Jumala, hän ei voisi tehdä niin.
Vakuudeksi anteeksiannosta hän sanoi miehelle: "Nouse ja kävele."
Niin mies teki.
Hän oli maannut vuoteellaan kauan.
Kolmanneksi.
Olen maininnut hänen väittäneen, että Jumala oli hänen Isänsä, -
johon hänellä oli erityinen suhde, voiden kutsua häntä Isikseen.
Se oli epätavallinen ja ainutlaatuinen väite.
Jeesus ei koskaan käyttänyt itse Isä meidän -rukousta, -
koska se alkaa, Isä meidän -
Jeesus sen sijaan sanoi aina, minun Isäni ja teidän Isänne.
Hän ei koskaan sanonut, meidän. "Minun Isäni on erityinen."
Hän oli Jumalan ainoasyntyinen poika.
Hän väitti olevansa ainoa Jumalan luonnollinen poika.
Muut olivat adoptoituja, mutta ei hän.
Neljänneksi. Hän käytti Jumalan nimeä itsestään.
Jumalan nimi on hepreaksi Jahve.
Niin oletan, koska juutalaista ei saa kertomaan, miten se äännetään.
He pelkäävät lausuvansa Jumalan nimen turhaan, eivätkä käytä sitä.
Kysyin juutalaiselta Jerusalemissa, miten Jumalan nimi äännetään?
Hän sanoi "Ja... Ei, et saa minua kiikkiin!"
Joten toivon, että sanon sen oikein, kun sanon Jahve.
Se tarkoittaa "minä olen". Minä olen.
Kun Jumala lähetti Mooseksen faraon luo, hän kysyi nimeä.
Jumala sanoi: "Minä olen se, joka olen."
Suuri Minä olen, se on Jumalan nimi.
Jeesus käytti aina tuota nimeä aloittaessaan lauseensa.
Mutta hän teki sen hyvin painokkaasti, -
mikä näkyy Uuden testamentin kreikassa.
Kreikaksi "minä olen" on eimi, -
mutta "minä" kreikaksi on ego, josta juontuu sana egoismi ja muut.
Johanneksen evankeliumissa Jeesus sanoo seitsemän kertaa, ego eimi.
Minä, minä olen Elämän leipä.
Minä, minä olen Hyvä paimen. Minä, minä olen tie, -
totuus ja elämä. Minä, minä olen...
Seitsemän kertaa hän käyttää Jumalan nimeä itsestään.
Juutalaiset alkoivat ihmetellä, -
käyttikö hän todella itsestään Jumalan nimeä.
Eräänä päivänä hän väitteli juutalaisten kanssa -
ja kutsui Aabrahamia ystäväkseen.
Eihän hän ollut edes 50-vuotias, miten se oli mahdollista?
Hän sanoi: "Ennen kuin Aabraham oli, minä, minä olen."
He halusivat kivittää hänet kuoliaaksi jo silloin jumalanpilkasta.
Hän sanoi: "Minä, minä olen", eikä sitä seurannut mitään.
Kivitys olisi ollut oikeutettu.
Mooseksen lain mukaan jumalanpilkasta tulee kuolla.
Montako kertaa he yrittivät tuhota Jeesuksen?
Ainakin viisi kertaa hänet yritettiin murhata.
Jopa tutut ihmiset Nasaretissa yrittivät syöstä hänet kalliolta.
Sen kallionkielekkeen voi yhä nähdä, missä niin oli käydä.
Juutalaiset yrittivät myös kivittää hänet, -
mutta joka kerta Jeesuksen onnistui livahtaa pois.
Vaikuttavuutensa avulla, otaksun.
Sitten tuli hetki, jona hän itse päätti kuolla.
Näemme, miten hän järjesti -
kuolemansa hetken, paikan ja tavan.
Hän ei aikonut kuolla kalliolta alas työnnettynä tai kivittettynä.
Hän kuolisi ristillä, ja järjesti sen itse.
Hyppään nyt eteenpäin.
Oikeuteen ei saatu kahta yksimielistä todistajaa.
Juutalaisen lain mukaan oli oltava 2-3 yksimielistä todistajaa.
Heitä ei löytynyt, ja tuomari teki jotakin kammottavaa.
Väärin toimien hän sanoi vangille:
"Vannotan sinua elävän Jumalan kautta, -"
"oletko se, joka sanot olevasi?" Silloin hän vastasi: -
"Minä, minä olen."
Näin sanoen hän hyväksyi kuolemantuomionsa.
Ylipappi repi vaatteensa ja sanoi: "Kuulitte itse!"
"Meillä on 70 todistajaa. Mitä hän ansaitsee?"
He huusivat: "Kuoleman! Hän on jumalanpilkkaaja."
Nyt alatte nähdä, että hänen sanansa olivat syynä tappamiseen.
Tämä oli vasta neljäs kohta kymmenestä. Numero 5.
Hän sanoi olevansa ainoa tie Jumalan tykö.
Isän voi löytää vain hänen kauttaan.
"Kukaan ei tule Isän tykö muutoin kuin minun kauttani."
Hän väittää, ettei kukaan muu voi antaa yhteyttä Jumalaan kuten hän.
Vain hän voi.
Miten ällistyttävä ja poikkeava väite.
Samoin hän sanoi:
"Minä olen tie, totuus ja elämä."
"Ei kukaan tule Isän tykö muutoin kuin minun kauttani."
Hän ei sanonut näyttävänsä tietä, kertovansa totuutta -
tai elävänsä heidän puolestaan.
Hän sanoi olevansa tie.
Eikä vain eräs tie, vaan ainoa tie.
Hän oli ainoa totuus ja elämä.
Ihmiset eivät puhu näin.
Muiden uskontojen perustajat eivät ole rohjenneet puhua itsestään näin
Kerron pian parista johtopäätöksestä.
Käsittelin kohdat 5 ja 6, numero 7.
"Minä vapautan ihmiset, kun kuolen."
Useat yrittävät vapauttaa ihmisiä elämänsä aikana. Jeesus sanoi -
kuolemansa olevan lunnas, jonka kautta vapauttaisi ihmiset.
Hän on vapauttanut ihmisiä kuolemallaan siitä lähtien.
Joka päivä Jeesuksen kuolema vapauttaa ihmisistä.
Ei elämä vaan kuolema.
Risti merkitsee niin paljon näille ihmisille.
Numero 8.
Hän sanoi palaavansa kuolleista vain kolmen päivän kuluttua.
En ole kuullut kenenkään väittävän sellaista tai pystyvän siihen, -
mutta hänet tapettaisiin, ja kolmen päivän kuluttua hän palaisi taas.
Melkoinen väite juuri ennen tapetuksi tulemista, -
mutta hän sanoi niin. Se säikäytti tuomarit täysin.
He jopa asettivat sotilasvartion, ettei kukaan varastaisi ruumista, -
ja väittäisi hänen elävän. Näin he varmistivat asian.
He vartioivat hautaa, koska ajattelivat, -
ettei huhua elossaolosta saisi pysäytettyä.
Se leviäisi kaikkialle. Ja onhan se levinnyt jopa Port Elizabethiin.
Siksi olette täällä. Hän sanoi siis palaavansa.
"Voitte tappaa minut, mutta tulen takaisin."
Numero 9.
Hän sanoi päättävänsä jokaisen ihmisen iankaikkisen kohtalon.
Jumala ei tuomitsisi maailmaa vaan Jeesus.
Hän erottelisi lampaat ja vuohet toisistaan ja päättäisi, -
viettääkö ihminen iankaikkisuutensa taivaassa vai helvetissä.
Hän sanoi niin ennen kuolemaansa Matteuksen 25. luvussa.
Siellä on mustaa valkoisella.
Kun Ihmisen Poika tulee kirkkau- dessaan, hän jaottelee kansat.
Kerran Jeesus jakaa ihmiset jommallekummalle puolelle.
Näin hän väitti, mutta niin ei ole vielä tapahtunut.
Koska muukin näyttää tapahtuneen, eiköhän tämäkin.
Se ei juuri vaadi uskoa.
10 kohdan avulla on päädyttävä yhteen kolmesta vaihtoehdosta.
Joko hän oli hullu tai paha tai Jumala.
Mies joka puhuu näin, on joko mielenvikainen -
tai hän pettää itseään ja muita, -
tai hän on sanojensa mukaisesti Jumala.
Jokaisen on päätettävä, mikä näistä hän on.
Mikä hän oli? Hän oli siis joko mielipuoli, valehtelija tai Herra.
On päätettävä, mikä.
Olin kiehtovassa väittelyssä Lontoossa, -
johon osallistui 120 lakimiestä -
Lontoon Inns of Court - lakimiesyhdistyksestä, -
johon kaikki kirjaimellisesti lain "isot peruukit" kuuluvat.
Siellä väiteltiin, oliko Jeesus mielipuoli, valehtelija vai Herra?
Vastaväittelijäni, brittiläisen humanistiyhteisön johtaja, -
sanoi hänen olevan mielipuoli.
Psykologian professoria vastaan... Anteeksi erehdyin.
Yliopiston psykologian professori väitti Jeesusta mielipuoleksi.
Brittiläisen humanistiyhdistyksen johtaja sanoi häntä valehtelijaksi,
ja minä sanoin, että hän oli Herra. Lakimiehet kuuntelivat väittelyä.
Herralle yksin kunnia, mutta 85 prosenttia äänesti, -
että hän oli Herra.
He olivat sekalainen joukko, -
mutta he kuulivat todisteet ja lakimiehinä tiesivät, -
mikä todiste on, ja miten tuomita asia, ja 85 prosentin tuomio oli, -
että hän oli Herra.
Ei heistä kaikista toki tullut kristittyä, mutta he -
äänestivät annettujen todisteiden perusteella.
Jotkut sanoivat, että hän oli mielipuoli tai valehtelija, -
mutta enemmistö koulutetuista ja älykkäistä miehistä, -
todisteet saatuaan, sanoivat hänen olleen Herran.
Se on minusta kiehtovaa. Teidän on myös siis tehtävä valinta.
Kaikkien minua kuulevien on päätettävä, kuka näistä hän oli -
ja on ikuisesti.
Sanojen tähden Jeesus vietiin oikeuteen.
Ainoa syyte oli jumalanpilkka.
He tiesivät, ettei hän ollut mielenvikainen.
Hän oli joko paha mies, joka petti valheillaan, tai sitten Herra.
Herrautta he eivät hyväksyneet, joten tuomio tuli jumalanpilkasta.
Eteen tuli ongelma. He olivat Rooman miehittämässä maassa.
Roomalaisilla oli omat lakinsa, mutta ei jumalanpilkasta.
Vain roomalaiset saivat langettaa kuolemantuomion.
Jos jokun haluttiin kuolevan, hänet tuli tuomita rikoksesta -
Rooman lain mukaan.
Jumalanpilkka oli juutalainen rikos, ei roomalainen.
Pulmana oli, -
miten he saisivat roomalaiset tap- pamaan Jeesuksen jumalanpilkasta?
Eivät saaneetkaan.
Niin he ovelasti muuttivat syytteen jumalanpilkasta maanpetokseksi -
matkalla Pilatuksen luo saadakseen kuolemantuomion.
Pilatukselle he eivät sanoneet hänen väittäneen olevansa Jumala, -
vaan että hän väitti olevansa kuningas.
He sanoivat viekkaasti, ettei muuta kuningasta ollut kuin Caesar, -
mutta Jeesus väitti olevansa kuningas.
Se oli rikos Rooman laissa.
Niin Pilatuksen täytyi pitää myös oikeudenkäynti.
Hän totesi Jeesuksen olevan syytön.
Ei hän ollut pettäjä tai poliittinen kiihottaja.
Pilatus teki kaikkensa päästäkseen ongelmasta.
Hänen vaimonsa lähetti sanan unesta, jonka näki Jeesuksesta.
Hän oli hyvä mies, jota ei tullut tuomita.
Pilatus jäi kiinni, koska oli aloittanut elämänsä orjana.
Hän oli noussut asemassaan.
Sydämessään hän oli yhä orja, alemmuuskompleksinen pieni mies.
Hän oli noussut maaherran asemaan, ja väärinkäyttänyt sitä niin, -
että Rooman keisari oli uhannut potkuilla yhdestäkin virheestä.
Hän teki pahan virheen juutalaisia kohtaan, kun varasti temppeliuhrit
ja rakensi niillä akveduktin, johtaakseen vettä Jerusalemiin.
Juutalaiset mellakoitsivat. Entisenä orjana hän oli neuvoton, -
ja ristiinnaulisti 3000 heistä.
Ja te ette ole koskaan kuulleetkaan heistä.
Olemme kuulleet yhdestä rististä, mutta tuhansia ristiinnaulittiin.
Miksiköhän olette kuulleet vain yhdestä? Mutta niin Pilatus teki.
Keisari sai Roomassa tietää, ettei Pilatuksesta ole maaherraksi.
Hän sotki asiat.
Keisari viestitti Pilatukselle, että yksikin valitus juutalaisilta,
ja se oli siinä.
Yhtäkkiä hän sai hienon idean.
Pääsiäisenä hän aina vapautti vangin.
Nyt he saisivat valita.
Hän toi vankilasta Barabbaan.
Barabbas tarkoittaa isän poikaa.
Uskokaa tai älkää, hänen etunimensä oli Jeesus.
Sinne tuotiin tämä terroristi, "itsemurhapommittaja".
Hän kysyi: "Kumman haluatte?"
"Jeesuksen, isän pojan, terroristin?"
"Vai tämän Jeesuksen, Isän Pojan?"
Ironista, että he olivat samannimisiä.
Kansa huusi: "Anna meille Barabbas!"
"Hän taistelee puolestamme, ei se toinen. Vapauttakaa hänet!"
Barabbas oli ensimmäinen, jolle Jeesuksen kuolema toi vapauden.
Eikö ole mielenkiintoista?
Niin Jeesus ristiinnaulittiin, -
kuoli ja haudattiin.
Ainoa mies, jonka nimeä kristityt toistavat kaikkialla maailmassa, -
on Pontius Pilatus. Hän jäi historiaan.
Uskontunnustus kirkoissa kuuluu: "Kärsi Pontius Pilatuksen aikana."
Toinen mainittu ihminen on Maria.
Äiti, joka synnytti hänet ja mies, joka tapatutti hänet.
Pilatus pesi kätensä ja käski viedä hänet ristiinnaulittavaksi.
Ja niin tapahtui.
Voisin pysyä Jeesuksen kuolemassa, sillä se on hämmästyttävä.
Häneltä vei kuusi tuntia kuolla, joista ensimmäiset kolme -
hän kantoi huolta toisista.
Sotilaista, jotka naulitsivat hänet, äidistään, joka menetti poikansa.
Ja vielä kuolevasta ryöväristä.
Kolme tuntia hän ajatteli toisia ihmisiä, kun teki kuolemaa.
Ryöväreistä toinen kirosi Jumalaa ja ihmisiä. Toinen -
koki tarvitsevansa miestä keskimmäisellä ristillä.
Seuraavaksi kolmeksi tunniksi maailma pimeni täysin.
Se ei ollut normaali auringon- pimennys. Kiinnostavaa, että -
Jeesuksen elämä ja kuolema näkyi taivaalla.
Tähti oli syntymän merkkinä ja auringonpimennys kuoleman.
Kolmen tunnin ajan.
Ihmiset sanovat, palataksemme syntymään, -
että tähti, joka loisti Betlehemin yllä -
todistaa astrologian olevan ok. Oletteko kuulleet väitteen?
Tietäjät seurasivat tähteä, joten astrologia olisi ok. Kaukana siitä!
En puhu astronomiasta eli tähtitieteestä vaan astrologiasta.
Astrologiassa uskotaan, -
että tähtien asema syntymähetkellä -
vaikuttaa persoonallisuuteen ja elämään, -
oma syntymätähtimerkki. En halua tietää omaani.
Enkä kerro syntymäpäivääni, ettette voi kertoa sitä.
En halua tietää mitään siitä.
Astrologia uskoo tähtien aseman vauvan syntymähetkellä -
vaikuttavan vauvan elämään ja luonteeseen lopullisesti.
Mutta kuulkaa, kun Jeesus syntyi, -
lapsen sijainti vaikutti tähtiin.
Siinä on ero. Ei se ole astrologiaa.
Se on Jumala.
Kun hän kuoli, pimeys peitti maan kolmeksi tunniksi.
Niin pitkää pimennystä ei ole koskaan ollut.
Hänen syntyessään tähti reagoi siihen ja kuollessaan aurinko.
Jeesuksen kuolema vaikutti maailmankaikkeuteen.
Samalla tapahtui maanjäristyksiä.
Luonto meni sekaisin Jeesuksen kuolemasta.
Ei mikään sattuma.
Nyt pääsemme itse kuolemaan. Viimeiset kolme pimeää tuntia -
Jeesus kantoi huolta itsestään.
Eikä ihme, hirvittävä kärsimys.
Ristiinnaulitseminen ei tappanut Jeesusta.
Siihen kuoleminen vie vähintään kaksi päivää ja enintään seitsemän.
Keskimäärin siltä väliltä.
Pilatus hämmästyi, että Jeesus kuoli kuudessa tunnissa.
Ristiinnaulitseminen tappaa tukahduttaen.
Kun on naulittuna ristille käsistään ja jaloistaan, -
niin hengittääkseen on kohottauduttava jaloilleen.
Se saa aikaan raastavan kivun. Sana excruciating eli raastava -
tulee sanasta cross, risti.
Kipu jaloissa on niin suuri, että on roikuttava käsien varassa, -
mikä vaikuttaa keuhkoihin, vaikeuttaen hengityksen.
Kun kohottautuu jaloilleen, voi hengittää vapaasti, -
mutta kipu pakottaa pian roikkumaan käsien varassa.
Tämä edestakainen liike jatkuu, -
kunnes keuhkot täyttyvät, eivätkä kestä enää, -
ja hengitys estyy. Lopulta tulee kuolema, -
koska jaloilla ei voi kohottautua enää hengittämään.
Tuollainen ristinkuolema oli hirvittävän tuskallinen.
Se oli myös nöyryyttävä alastomuuden tähden.
Taulujen ristiinnaulitsemisen siistiä lannevaatetta ei ollut.
He olivat alasti.
Olen nähnyt vain yhden krusifiksin ja maalauksen Herran kuolemasta, -
jossa hänet esitetään alastomana, puuhun kiinnitettynä.
Hän kuoli kuudessa tunnissa. Johannes kertoo, miksi.
Hän näki sotilaiden tulevan.
Sotilaat tulivat, koska sapatti alkoi kuudelta.
He nopeuttivat kuolemaa murskaamalla uhrin sääriluut, -
jolloin kohottautuminen estyi.
Tukahtumiskuolema koitti lähes välittömästi.
Jeesuksen luo tultuaan hän oli jo kuollut.
Yksi sotilaista lävisti keihäällä hänen kylkensä.
Siitä vuoti verta ja vettä.
Tuollaisen merkillisen oireen saa aikaan vain yksi tekijä.
Sen aiheuttaa repeytynyt perikardium eli sydänpussi.
Jeesus ei kuollut ristiinnaulitse- miseen, vaan sydämen särkymiseen.
Sen aiheutti kolmen tunnin kokemus helvetistä.
Helvetti on pimeä paikka, ja hän oli pimeydessä.
Helvetti on janoinen paikka, ja hän huusi: "Minun on jano!"
He kiusasivat häntä antamalla hapanviiniä juotavaksi.
Helvetti on paikka, missä Jumalaa ei ole.
Kolmen pimeän ja janoisen tunnin aikana Jeesus huusi:
"Jumalani, Jumalani, missä olet?"
"Miksi minut hylkäsit?"
Ensimmäisen kerran Jeesus menetti yhteyden Isäänsä.
Me voimme unohtaa Jumalan pitkäksikin aikaa huomaatta sitä.
Mutta hänelle kolme tuntia ilman yhteyttä Isään oli helvettiä.
Jeesus koki helvetin, ettei sinun koskaan tarvitsisi.
Tällainen oli hänen ainutlaatuinen kuolemansa.
Vain kolme vuotta julkisen palvelutyön aloittamisesta.
Hämmästyttävä tarina, eikä se tähän pääty.
Kolmen päivän kuluttua hän tuli takaisin ruumiissaan, -
sillä ylösnousemus tapahtuu ruumiille. Se ei liity sieluun.
Siinä henki ja ruumis yhdistyvät jälleen.
Näin kävi Jeesukselle kolme päivää myöhemmin.
Hän ei loppuaikoina tehnyt itse mitään.
Kaikki tehtiin hänelle tai hänen puolestaan.
Sotilaat ristiinnaulitsivat hänet, ystävät hautasivat hänet.
Hän ei noussut kuolleista, vaan hänet nostettin kuolleista.
Jumala nosti hänet, koska ihmisoikeuden tuomio oli väärä.
Heistä hän oli liian paha elämään, ja Jumalasta liian hyvä hautaan.
Niin Hän toi hänet takaisin.
Näin Jumala ilmaisi, että tämä oli hänen tuomionsa -
ja heidän tuomionsa oli väärä.
Ylösnousemus julisti Jeesuksen olevan Jumalan Poika, -
sillä Jumala teki sen. Ei kuollut voinut tehdä mitään, -
vaan Jumala teki sen.
Kiinnostavaa, että kaksi suurta Jeesuksen elämän ihmettä, -
jotka Jumala teki, tehtiin piilossa muiden katseilta.
Marian kohdun pimeydessä ja Joosef Arametialaisen haudan pimeydessä.
Eikä tässä kaikki.
Ylösnousemus oli täysin uusi alku.
Se tapahtui viikon kahdeksantena päivänä.
Uuden viikon ensimmäisenä päivänä. Tuo on merkittävää, -
koska maailman luominen alkoi samana päivänä.
1. Mooseksen 1. luku. Nyt Jeesus nostettiin kuolleista -
ensimmäisenä ja toistaiseksi ainoana tämän kokeneena.
Hän liittyi taas ruumiiseensa, joka muistutti vanhaa, mutta oli uusi.
Se ei ole vanhentunut. Entinen vanheni, mutta ei nykyinen.
Se on kirkastettu ruumis, joka pysyy iankaikkisesti.
Tulette näkemään tuon ruumiin, kun hän palaa.
Hän yhdistyi taas ruumiiseensa.
Hän on ensimmäinen, joka on kokenut sen.
Toki on ollut henkiinheräämisiä, -
eli ihmiset ovat olleet kliinisesti kuolleet ja palanneet elämään.
Ystäväni oli kuolleena kymmenen päivää ja heräsi henkiin.
Vaikka hän oli ollut kymmenen päivää ilman mitään aivotoimintaa.
Hän oli pisimpään kuolleena lääketieteen historiassa.
Se tapahtui Amerikassa. Hän on nyt saarnamies.
En ehdi kertoa sitä kokonaan, mutta se on ällistyttävä tarina.
Hän oli kuolleena kymmenen päivää, mutta palasi vanhaan ruumiiseensa.
Näin tapahtui Raamatussa kaikille, jotka herätettiin henkiin.
He palasivat vanhaan ruumiiseensa ja heidän piti kuolla uudestaan, -
koska vanha ruumis ei ollut kuolematon.
Jeesus tuli haudasta uudessa ruumiissa ja vanha hävisi.
Hautaliinat vain lysähtivät. Ne olivat tyhjät.
Niitä ei kääritty pois kuten Lasaruksella.
Hänen ruumiinsa piti vapauttaa niistä,-
mutta Jeesuksen vanha ruumis hävisi.
Hän tuli haudasta täysin uudessa ruumiissa, joka hänellä yhä on, -
ja jonka tulette näkemään, joka ei ole vanhentunut.
Me tulemme saamaan sellaisen ruumiin.
Jos Raamatun lupaus on totta, että tulen saamaan samanlaisen ruumiin,-
minusta tulee jälleen 33-vuotias.
80-vuotiaana sitä odottaa olevansa jälleen 33-vuotias!
En malta odottaa, sillä olin terve ja vahva 33-vuotiaana.
Saan sen takaisin. Ylistys siitä!
Ylösnousemus on niin tärkeä.
Miksi se tapahtui viikon ensimmäisenä päivänä?
Koska se oli Jumalan uuden luomakunnan alku.
Hän teki ensin uudeksi Poikansa ruumiin.
Se oli täysin uuden maailmankaikkeuden alku, -
mutta nyt Jumala toimii päinvastaisella tavalla.
Vanhassa universumissa Hän teki taivaan ja maan ensin, -
miehet ja naiset viimeiseksi. Nyt Hän tekee miehet ja naiset ensin, -
ja uuden taivaan ja maan viimeiseksi.
Elämme nyt luomisen toista viikkoa.
Huomaatteko?
Alkukristityt kutsuivat ylös- nousemuksen päivää 8. päiväksi.
Se oli toisen luomisviikon ensimmäinen päivä.
Muuten, teillä on lupa sanoa halleluja.
Sanoi muut mitä vaan, älkää tehkö sitä saarnaajan tähden, -
vaan koska haluatte itse sitä.
Tämä oli siis ylösnousemus, ja hän tuli uudessa ruumiissa.
Hän pystyi syömään kalaa, valmistaa aamiaista ja katoamaan.
Ihmeellinen uusi ruumis!
Hän kykeni kaikkeen, mihin ennenkin, ja enemmän.
Hän pystyi ilmestymään ja katoamaan, tulla lukitun oven läpi.
Näitä tiedemiehet aiemmin ivasivat, mutta kvanttifysiikan myötä -
he tietävät, että on täysin mahdollista mennä oven läpi.
He tietävät, että nämä asiat ovat tieteellisesti mahdollisia.
Viimein tiede saa Jumalan sanan kiinni.
Voimme hyväksyä nämä asiat aivan toisin kuin esi-isämme.
He luulivat tieteen olevan näitä vastaan.
Opiskelkaa kvanttifysiikkaa ja näette, mitä se paljastaa.
Ja mitkä ihmeet voivat olla nyt mahdollisia kvanttifysiikan tähden.
Uskon tieteen vilpittömästi etsivän totuutta maailmankaikkeudestamme -
ja päätyvän Jumalaan, jos he todella etsivät totuutta.
Lopulta he ovat yhtä mieltä Jumalan kanssa, -
koska on vain yksi maailmankaikkeus ja Jumala.
Jos etsii totuutta, sen löytää. Totuuden Jumalasta sekä -
maailmankaikkeudesta. Ja totuus tekee vapaaksi.
Lopetan pian. Kuulinko halleluja?
Lopulta Jeesus nousi taivaaseen ja päätti maanpäällisen aikansa.
Hän lähti tästä maailmasta kaksi kuukautta kuolemansa jälkeen.
Kaikki tietämäni ihmiset lähtevät sinä päivänä, jona kuolevat.
Häneltä vei kaksi kuukautta lähteä tästä maailmasta.
Ja ihmeeksemme hän lähti ruumiissaan.
Kaikki muut jättävät ruumiin tänne.
Hänen taivaaseenastumisensa oli ainutlaatuinen.
Olemme kattaneet hänen elämänsä syntymästä taivaaseenastumiseen.
Mutta hän tulee vielä takaisin.
Miksi siihen ei uskota, kun kaikki muu sanottu on jo tapahtunut?
En tiedä, mutta uskon lujasti, että hän tulee takaisin tänne -
ja näen hänet sellaisena kuin hän on, ja itse tulen samankaltaiseksi.
Sitä odotan. Kaikki tämä tekee Jeesuksesta ainutlaatuisen.
Näitä asioita ei voi sanoa kenes- täkään muusta: ei Muhammedista, -
ei Buddhasta, ei Konfutsesta.
Kukaan uskontojen perustajista ei päihitä Jeesusta, -
eikä tule päihittämäänkään.
Niinpä kristinusko tarkoittaa kahta asiaa ja niillä päätän.
Ensiksi kristinusko on poissulkeva.
Se seisoo yksin. Ei ole taivaan alla muuta nimeä -
ihmisille annettu, kuin Jeesuksen, jossa pelastua.
Ei ole muuta nimeä.
Se on poissulkeva. Sitä ei voi verrata muihin uskontoihin.
Sen voi asettaa vain niitä vastaan. Joten se ei ole verrattavissa.
Muita uskontoja voi verrata toisiinsa, ei tätä. Se ei sovi.
Vain yksi uskonto tarjoaa syntien anteeksiannon.
Kaikkien maailman uskontojen edustajat kokoontuivat Intiassa.
He keskustelivat jokaisen uskonnon erityispiirteestä.
He kävivät läpi kaikki edustajat, hinduismin ja muiden, -
ja kysyivät, mikä juuri siinä uskonnossa oli erityistä.
He kysyivät kristityltä lähetystyöntekijältä, -
mikä kristinuskossa oli ainutlaatuista.
Hän sanoi, anteeksiantamus.
Eikä kukaan väittänyt vastaan. Ei kukaan.
Vain siksi, kuka Jeesus oli ja on, ja mitä hän teki, -
voimme ainoana uskontona tarjota ihmisille anteeksiannon.
Eikö ole ihmeellistä? Siispä tehkää niin.
Viimeinen kohtani on:
Kristinusko on poissulkeva ja siksi sen täytyy olla mukaanottava.
Sen on oltava kaikkia varten.
Nykyään ajatellaan, että islam sopii muslimille, -
hinduismi sopii hindulle, mutta koska kristinusko on poissulkeva, -
sen täytyy oltava mukaanottava.
Alusta alkaen Jeesus on tehnyt niin ja kehottanut saarnaamaan -
evankeliumia kaikille luoduille ja tekemään kansoista opetuslapsia.
Maailmanlaajuinen vastuumme on viedä hyvä uutinen anteeksiannosta-
jokaiselle maan päällä. Ja se tulee tehdä.
Pian tulee päivä, jolloin laki estää sen.
Mutta Jeesus on lain yläpuolella, ja meidän tulee totella Jumalaa.
Varoitan, että tulee aika, jolloin Jeesuksen tottelemisesta -
joutuu vankilaan.
Itse asiassa parhaillaan väitellään juuri tästä asiasta.
Kristityt rukoilevat, ettei niin vielä kävisi, -
mutta niin käy.
Myös täällä Etelä-Afrikassa ja omassa maassani.
Kristityt tullaan koettelemaan, -
kuinka uskollisia he ovat ainutlaatuista Kristusta kohtaan.
Hänet tapettiin, ja ehkä jotkut teistä tapetaan Jeesuksen tähden.
Mutta ei hätää, kun ylösnousemus odottaa tuolla puolen, -
ja uusi ruumis, eläminen Hänen kanssaan aina ja ikuisesti.
Kuka uskaltaisi riskeerata sen menettämisen -
pelkästä rohkeuden puutteesta Kristuksen tähden?
Lopetan tähän, koska en tullut viihdyttämään teitä.
Tulin kertomaan totuuden Jeesuksesta.
Ja totuudella on seurauksensa.
Jeesus sanoi, että tässä maailmassa teillä on ahdistus.
Rakastan Jeesuksen rehellisyyttä.
Nuorena kristittynä kuulin toisten todistavan uskostaan näin:
"Tulin Jeesuksen luo ja vaikeuteni päättyivät."
Minä uskoin sen ja ihmettelin, miksei se toiminut kohdallani?
Kun tulin Jeesuksen luo, ongelmani alkoivat.
Elettiin vuotta 1947.
Sitten täytyin Pyhällä Hengellä ja ongelmani pahenivat.
Viime vuosina minulla on ollut enemmän vaikeuksia kuin koskaan.
Jeesus sanoi niin tapahtuvan, ja hänen sanansa toteutuvat minussa, -
mutta hän lupasi meille suuren palkkion taivaassa.
Haluan sen palkkion.
Kiitos, että kuuntelitte. Siunausta kaikille!
Pyydän teitä olemaan hetken hiljaa -
ja ajattelelemaan, mitä näinä kahtena päivänä on sanottu täällä.
Jotkut teistä tulette olemaan huonommassa tilanteessa -
kuulemanne tähden, jos...
Jumalan sana sanoo selkeästi, että joudumme vastuuseen siitä, -
mitä teemme sillä, mitä tiedämme.
Jotkut asiat ovat nyt paljastuneet ja auenneet teille, -
mitä pidän Sanan totuutena.
Jokaisella on vastuu tehdä jotakin sillä, mitä tietää.
Jumala ei koskaan tuomitse ketään siitä, mitä hän ei tiedä.
Tieto vaatii tekoja.
Jos haluat kiittää Davidia, häntä ilahduttaa eniten, -
jos 12 kuukauden kuluttua -
oma pastorisi ottaa yhteyttä Andrew-pastoriin ja muihin sanoen,-
että Davidin vierailu ja sydämestä kerrottu totuus -
on muuttanut ihmisten sydämet, mielet ja elämät -
täällä Etelä-Afrikassa.
Suomennos: Tiina-Maria Aarnio